
ప్రపంచవ్యాప్తంగా లింగ వివక్షకు అంతం పలకాలన్న లక్ష్యంతో ఐరాస సహా వివిధ ప్రభుత్వ, ప్రభుత్వేతర సంస్థలు నిరంతరం కృషి చేస్తున్నాయి. ప్రపంచంలో ప్రతి ముగ్గురు బాల వధువుల్లో ఒకరు భారత్కు చెందినవారేనని అంతర్జాతీయ మహిళా పరిశోధనా కేంద్రం కుండ బద్దలు కొట్టింది. ఇవే పరిస్థితులు కొనసాగితే భారతదేశంలో బాల్యవివాహాల విషపువృక్షాన్ని కూకటి వేళ్ళతో పెకిలించేందుకు మరో ఐదు దశాబ్దాలు పడుతుందని యూనిసెఫ్ అంచనావేసింది. ప్రభుత్వ తాజా గణాంకాల ప్రకారం బడిలో చేరుతున్న ప్రతి పది మంది బాలికల్లో ముగ్గురు మాత్రమే ఎనిమిదో తరగతి వరకు చదవగలుగు తున్నారు. మధ్యలో చదువుమానేస్తున్న బాలికల సంఖ్య పెరగడం ఆందోళన కలిగిస్తున్నది. ఒక బాలికకు చదువు చెప్పడమంటే, ఒక దేశానికి విద్యాబుద్ధులు నేర్పడమే. ఆ దిశగా ప్రభుత్వాలు అవసరమైన ప్రోత్సాహకాలు అందించాలి.- సీహెచ్. శ్రీనివాస్, వెంకటేశ్వర్లపల్లి

prapanchavyaaptamgaa linga vivakshaku antam palakaalanna lakshyamto airasa sahaa vividha prabhutva, prabhutvetara samsthalu nirantaram krushi chestunnayi. prapanchamlo prati mugguru baala vadhuvullo okaru bhaaratku chendinavaarenani antarjaatiiya mahila parisodhanaa kendram kunda baddalu kottindi. ive paristhitulu konasagithe bhaaratadesamlo balyavivahala vishapuvrukshaanni kookati vaellatho pekilinchenduku maro aidu dasaabdaalu padutundani uniceph anchanaavesindi. prabhutva taja ganankala prakaaram badilo cherutunna prati padi mandi balikallo mugguru matrame enimido taragati varaku chadavagalugu tunnaru. madhyalo chaduvumaanestunna balikala sankhya peragadam aandolana kaligistunnadi. oka baalikaku chaduvu cheppadamante, oka deshaniki vidyaabuddhulu nerpadame. aa disagaa prabhutvaalu avasaramaina prothsaahakaalu andinchaali.- sehech. srinivas, venkateswarlapalli